**Theo Walcott**|  |
| Asmeniniai duomenys |
| **Pilnas vardas** | Theodore Walcott |
| Gimimo data | 1989 m. kovo 16 d. (35 metai) |
| Gimimo vieta | Stanmoras, Anglija |
| Ūgis | 1,76 m |
| Svoris | 68 kg |
| Pravardė | *Theo* |
| Klubai |
| Dabar žaidžia | Everton |
| **Numeris** | 11 |
| **Pozicija** | Puolėjas |
| Profesionalūs klubai\* |
| 2004−2006 2006-2018 2018- | SouthamptonArsenalEverton | 21 (4)101 (15)0 (0) |
| Nacionalinė komanda\*\* |
| 2004−2005nuo 2006nuo 2006nuo 2006 | Anglija U17Anglija U19Anglija BAnglija Anglija | 11 (5)01 (1)01 (0)028 (4) |
| \* Skaičiuojama tik pasirodymai ir įvarčiai vietinėje lygoje Duomenys 2011 m..
\*\* Nacionalinės komandos pasirodymų irįvarčių duomenys 2012 m.. |

**Teodoras Valkotas** (angl. *Theodor Walcott*; g. 1989 m. kovo 16 d. Londone) – Anglijos ir Everton klubo puolėjas.

Southampton
-----------

2004–2005 metų sezoną jis pradėjo Southamptono jaunių komandoje ir pateko į FA jaunimo taurės finalą prieš Ipswich Town F.C.. Būdamas 15 metų ir 175 dienų amžiaus jis tapo jauniausiu žaidėju kada nors žaidusiu už Southampton F.C. klubo rezervinę komandą. Tame sezone Southampton F.C. iškrito iš Anglijos Premier lygos, todėl Theo Walcott taip ir nesužaidė nei vienerių rungtynių aukščiausioje lygoje. 2005–2006 metų sezone jis tapo jauniausiu žaidėju žaidusiu Southampton F.C. klubo pagrindinėje sudėtyje. Tuo metu jam buvo 16 metų ir 143 dienos.

Arsenal
-------

Puikus žaidimas greitai patraukė žiniasklaidos dėmesį. Theo Walcott žiniasklaida pripažino kaip vieną perspektyviausių savo amžiaus žaidėjų. Žiniasklaidoje buvo pranešta apie susidomėjimą žaidėjų iš tokiu garsių klubų kaip: Tottenham Hotspur F.C. Arsenal F.C. Chelsea F.C. Liverpool F.C. Manchester United F.C. Real Madrid, A.C. Milan, Juventus. 2006 m. sausio 20 d. Theo Walcott už £5 000 000 sumą (kuri ateityje, priklausomai nuo jo žaidimo gali išaugti iki £12 000 000) perėjo į Arsenal F.C.. 2006 m. vasario 7 d. žaidėjas debiutavo Arsenalo rezervinėje komandoje ir pelnė įvartį. 2006 m. kovo 17 d. per savo 17 gimtadienį žaidėjas pasirašė pirmąjį savo profesionalų kontraktą, pagal kurį uždirbdavo £1 000 000 per metus.

Anglijos vyrų futbolo rinktinė
------------------------------

2006 m. vasario 28 d. debiutavo Anglijos jaunimo (iki 19 metų) komandoje ir realizavo 11 m baudinį.
Anglijos vyrų futbolo rinktinės trenerio Sveno Gorano Eriksono sprendimas kviesti jaunąjį puolėją į 2006 metų pasaulio futbolo čempionatą daug kam buvo netikėtas.
2006 m. gegužės 25 d. Theo Walcott debiutavo Anglijos B rinktinės rungtynėse prieš Baltarusiją.
2006 m. gegužės 30 d. Theo Walcott tapo jauniausiu Anglijos nacionalinėje komandoje žaidusiu žaidėju. Tuo metu jam tebuvo 17 metų ir 75 dienos.

Nors ir įtrauktas į 2006 metų čempionato sudėtį, T. Walcott čempionate nežaidė nei vieneriose rungtynėse.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | ketvirtfinalis | 0 | 0 | 0 | 0 | 0 |
| **Žemyno čempionatai** |
| Lenkija-Ukraina 2012 | ketvirtfinalis | 4 | 1 | 0 | 0 | 0 |

Citatos
-------

* „Jis geresnis nei aš tokiame amžiuje" Wayne Rooney

Šaltiniai
---------

|  |  |
| --- | --- |
|  | **Vikiteka: Theo Walcott** – vaizdinė ir garsinė medžiaga  |

1. ↑  Theo Walcott profilis svetainėje National-Football-Teams.com